मौत से पहले पीड़िता के पिता की इकबालिया बयान सबके सामने है। पीड़िता अपने साथ हुई ज्यादती को दुनिया के सामने रख चुकी है लेकिन विधायक अभी भी पुलिस गिरफ्तर से बाहर है। इतना सब कुछ होते हुए विधायक की गिरफ्तारी तक नहीं हुई है और अपनी कुटिल मुस्कान से पूरे कानून-व्यवस्था को चिढ़ा रहा है। ऐसा इसलिए कि आरोपी विधायक है, सत्ताधारी पार्टी का विधायक और बाहुबली है। सवाल यह है कि क्या न्याय पाने का अधिकार जो पीड़ित और गरीब हैं, वे खो चुके हैं? क्या जो गरीब हैं उन्हें न्याय नहीं मिलेगा? क्या रेप पीड़िताओं को अपना दर्द समाज के सामने लाने के लिए आत्महत्या जैसे कदमों का सहारा लेना पड़ेगा? सवाल कई हैं, लेकिन इनका समाधान होते नहीं दिख रहा है।